Wiesselcoursmechanismus II

De Wiesselcoursmechanismus II (ofgekierzt WCM II, op Englesch European Exchange Rate Mechanism II an ofgekierzt ERM II) ass zanter dem 1. Januar 1999 e Wiesselcourssystem, deen tëscht verschiddenen EU-Länner besteet. De WCM II leet eng Bandbreet vu ± 15 Prozent un de Leetcours vun der Wärung vun engem WCM-II-Member op den Euro fest.

Den Europäesche Wärungssystem II (EWS II) ass den Nofollger vum Europäesche Wärungssystem (EWS), dee vum 13. Mäerz 1979 bis den 31. Dezember 1998 bestoung.

Ee vun de Konvergenzkrittären ass, datt e Land op d'mannst zwee Joer am WCM II si muss, ier et den Euro aféiere kann.

 Memberen 
 Aktuell Memberen 
Den Ament ass ee Land am WCM II: Dänemark.
+Membere vum Wiesselcoursmechanismus II Land Wärung ISO 4217 Leetcours (1 EUR =) D'Garantéiert Wiesselcoursbandbreet WCM-II-Bäitrëtt Spärdelai fir d'Euro-Aféierung (Geplangten) Euro-Aféierung  Dänesch Kroun DKK 7,46038 ± 2,25 % (béidsäiteg) 1. Januar 1999 ofgelaf keng aktuell Pläng

 Nach net bäigetrueden EU-Länner 
Fënnef Membere vun der EU sinn nach keng Membere vun der Eurozon oder dem WCM II: Polen, Rumänien, Schweden, Tschechien an Ungarn. Déi fënnef EU-Memberen hu sech verflicht, den Euro anzeféieren.

mini|400px|Kaart vun den EU-Wärungen (Stand: 1. Januar 2023)

+ Zukünfteg Memberen vum WCM II Land Wärung ISO 4217 Ëmrechnungscours (1 EUR =) Geplangt  Złoty PLN 4,2835 Kee Bäitrëtt geplangt  Rumänesche Leu RON 4,9677 Bäitrëtt fir 2027 geplangt (Euro-Aféierung fir 2029 geplangt)  Schweedesch Kroun SEK 11,526 Kee Bäitrëtt geplangt  Tschechesch Kroun CZK 25,286 Kee Bäitrëtt geplangt  Forint HUF 390,1 Kee Bäitrëtt geplangt

 Fréier Memberen 
De WCM II huet sech als e stabilt Wiesselcoursarrangement erwisen. Zanter 1999 huet nëmmen de Leetzëns vun der Slowakescher Kroun zweemol missen ugepasst ginn. D'Leetcourse vun den aacht weidere Länner, déi den Euro agefouert hunn, huet wärend der WCM-II-Memberschaft net misse geännert ginn.

+Fréier Memberen vum Wiesselcoursmechanismus II Land Wärung ISO 4217 WCM-II-Bäitrëtt Euro-Bäitrëtt Ëmrechnungscours (1 EUR =)  Bulgaresche Lew BGN 10. Juli 2020 1. Januar 2026 1,95583  Estnesch Kroun EEK 27. Juni 2004 1. Januar 2011 15,6466  Griichesch Drachme GRD 1. Januar 1999 1. Januar 2001 340,750  Kroatesch Kuna HRK 10. Juli 2020 1. Januar 2023 7,53450  Lettesche Lats LVL 29. Abrëll 2005 1. Januar 2014 0,702804  Litauesche Litas LTL 28. Juni 2004 1. Januar 2015 3,4528  Malteesesch Lira MTL 29. Abrëll 2005 1. Januar 2008 0,429300  Slowakesch Kroun SKK 28. November 2005 1. Januar 2009 30,1260*  Sloweeneschen Tolar SIT 27. Juni 2004 1. Januar 2007 239,640  Zypriotescht Pond CYP 29. Abrëll 2005 1. Januar 2008 0,585274

* entsprécht dem leschten an zanter dem 29. Mee 2008 gëltegen, WCM-II-Leetcours (Leetcours vum 19. Mäerz 2007 bis den 28. Mee 2008: 35,4424; virdrun: 38,4550)

 Kuckt och 
 Europäesch Zentralbank
 Eurozon
 Europäesch Unioun


Kategorie:Wärungen